মানবাধিকার ও পরিবেশবাদী সংগঠন হিউম্যান রাইটস এন্ড পীস ফর বাংলাদেশের পক্ষে আইনজীবী মনজিল মোরসেদের দায়ের করা আদালত অবমাননা মামলার শুনানি শেষে আদালত এ রুল জারি করেন। মনজিল মোরসেদ নিজেই শুনানি করেন। তিনি বলেন, ২০০৯ সালের ২৫ জুন ঢাকার চার পাশের বুড়িগঙ্গা, তুরাগ, বালু ও  শীতলক্ষা রক্ষায় হাইকোর্ট নির্দেশনা দিয়েছিলো। এতে এসব নদীর অভ্যন্তরে অবস্থিত সকল স্থাপনা অপসারণ, নদীর সীমানা পিলার স্থাপন, তীরে হাটার পথ তৈরি, নদী খনন করে পলিথিন ব্যাগসহ অন্যান্য বর্জ্য অপসারণের নির্দেশ দেয়া হয়। এ নির্দেশনা বাস্তবায়নে দুই বছর সময় বেধে দেওয়া হয়েছিলো। পরে অবশ্য সরকার পক্ষের আবেদনে এ সময়ের মেয়াদ আরও ছয় সপ্তাহ বাড়ানো হয়েছিলো। এ সময়সীমাও শেষ হয়ে যায় গত ৩০ মে। হাইকোর্টের নির্দেশ বাস্তবায়ন না করে বিবাদীরা আদালত অবমাননার অপরাধ করেছেন।  শুনানি শেষে আদালত রুল জারি করেন।